CELEX: C2005/115/23
Language: fi
Date: 2005-05-14 00:00:00
Title: Asia C-110/05: Euroopan yhteisöjen komission 4.3.2005 Italian tasavaltaa vastaan nostama kanne

14.5.2005   
            
            
               FI
            
            
               Euroopan unionin virallinen lehti
            
            
               C 115/12
            
         Euroopan yhteisöjen komission 4.3.2005 Italian tasavaltaa vastaan nostama kanne
   (Asia C-110/05)
   (2005/C 115/23)
   Oikeudenkäyntikieli: italia
   Euroopan yhteisöjen komissio on nostanut 4.3.2005 Euroopan yhteisöjen tuomioistuimessa kanteen Italian tasavaltaa vastaan. Kantajan asiamiehinä ovat D. Recchia ja F. Amato.
   Kantaja vaatii, että yhteisöjen tuomioistuin
   
               1)
            
            
               toteaa, että Italian tasavalta ei ole noudattanut EY:n perustamissopimuksen 28 artiklan mukaisia velvoitteitaan, koska se kieltää perävaunujen vetämisen moottoriajoneuvoilla;
            
         
               2)
            
            
               velvoittaa Italian tasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Codice della stradan (tieliikennelaki) 56 §:n mukaan Italiassa on kiellettyä vetää perävaunuja moottoriajoneuvoilla, traktoreita lukuun ottamatta.
   Komission mukaan on selvää, että kyseisellä kiellolla estetään käyttämästä muissa jäsenvaltioissa, joissa tällaista kieltoa ei ole, laillisesti valmistettuja ja myytyjä perävaunuja, ja estetään niiden maahantuonti ja myynti Italiassa.
   Näin ollen komissio katsoo, että Italian tasavalta ei ole noudattanut EY 28 artiklan mukaisia velvoitteitaan.